Lada Kalina

**Lada Kalina** (**Лада Каліна**, ) — сямейства легкавых аўтамабіляў Lada. Выпускалася з 2004 да 2018 года.

## Гісторыя 
thumb|left|Першая серыйная Lada Kalina ў музеі АўтаВАЗа
Распрацоўка аўтамабіля распачата ў 1993 годзе. У 1998 аўтамабіль атрымаў назву Лада Каліна. Прататыпы дэманстраваліся ў 1999 — хэтчбэк, у 2000 — седан і ў 2001 — універсал.

Першынцам новага сямейства стаў седан (**ВАЗ-1118**), які сышоў з канвеера 18 лістапада 2004 года. Для вытворчасці «Каліны» была пабудавана новая лінія, з заяўленай праектнай магутнасцю 220 тысяч аўтамабіляў у год. На пачатку вытворчасці дзённы тэмп зборкі складаў 335 штук. З восені 2005 года поўнасцю былі запушчаныя аўтаматызаваныя комплексы па зварцы і афарбоўцы кузаваў.

21 ліпеня 2006 пачата зборка пяцідзверных хэтчбэкаў (**ВАЗ-1119**), а ў жніўні 2007 года выпушчаны аўтамабіль у кузаве ўніверсал (**ВАЗ-1117**). З сярэдзіны 2008 года стала выпускацца спартыўная версія Lada 1119 — *Lada Kalina Sport*.

У жніўні 2007 года з-за дэфекту ў рулявой калонцы прыйшлося адклікаць 6200 аўтамабіляў, вырабленых у снежні 2005 — студзені 2006. Яны былі адрамантаваныя дылерам ААТ кампаніяй «Бранск-Лада».

З-за дэфекту ліцця картэра рулявога механізму завод адклікаў 171 аўтамабіль Lada Kalina, якія былі выпушчаныя 24 — 25 мая 2006 года. Акрамя таго, з-за дэфектаў апор рухавіка былі адкліканыя 8,4 тысячы аўтамабіляў Lada Kalina.

Улічваючы агульны аб’ём прададзеных аўтазаводам машын гэтай маркі, амаль 80 % аўтамабіляў Lada Kalina, якія былі выраблены заводам у 2006 годзе, утрымлівалі дэфекты.

Для выключэння магчымай няспраўнасці ў працы паліўнай сістэмы АўтаВАЗ аб’явіў аб адклiканнi 70.000 аўтамабіляў Lada Kalina, вырабленых з кастрычніка 2011 па сакавік 2012 года.

1 мая 2011 года быў спынены выпуск аўтамабіля Lada Kalina у кузаве седан, які быў заменены новым аўтамабілем Lada Granta. Што датычыцца мадыфікацый хетчбэк і ўніверсал, то іх выпуск яшчэ працягваўся некаторы час. 1 сакавіка 2013 года АўтаВАЗ завяршыў вытворчасць аўтамабіляў Лада Каліна першага пакалення. За 9 гадоў з канвеера сышло каля 760 тыс. машын.

### Абнаўленне 2013 года 
Пад канец жніўня 2012 года на Маскоўскім міжнародным аўтасалоне (ММАС-2012) былі прадстаўленыя рэстайлінгавыя аўтамабілі Lada Kalina. Аўтамабілі атрымалі новы дызайн экстэр’еру і інтер’еру.

Месца седана заняла мадэль Lada Granta, а абноўленая «Каліна» стала выпускацца толькі ў кузавах хэтчбэк (*ВАЗ-2192*) і ўніверсал (*ВАЗ-2194*), якім у мадэльным шэрагу адзведзена месца паміж Lada Granta і Lada Priora.

Серыйная вытворчасць другога пакалення Lada Kalina пачалася ў 2013 годзе. 16 мая — у кузаве хэтчбек, а 17 верасня — універсал.

*Lada Kalina Sport* другога пакалення выйшла ў продаж 6 жніўня 2014 года. *Lada Kalina Sport* абсталявана 118-моцным 16-клапанным рухавіком аб’ёмам 1.6 л, які дазваляе дасягаць 100 км/г за 9,5 секунд і развіваць максімальную хуткасць 197 км/г. Аўтамабіль атрымаў абноўленую сістэму ўпуску і выпуску, 5-ступеньчатую механічную каробку перадач са збліжанымі перадачамі і тросавым прывадам, рулявое кіраванне, паменшаны на 20 мм дарожны прасвет, газанапоўненыя амартызатары, 16-цалёвыя нізкапрофільныя колы і абвісь спартыўнага стылю.

У жніўні 2014 годзе пачалася вытворчасць *Lada Kalina Cross*. Мадыфікацыя адрозніваецца молдынгамі, накладкамі на колавых арках і парогах, устаўкамі на панэлі прыбораў. Дарожны прасвет павялічаны на 23 мм. Машына мае больш жорсткія стабілізатары папярочнай устойлівасці, змененыя месцы мацавання спружын і новыя амартызатары.

## Мадыфікацыі 
* **ВАЗ-1118 / Lada 1118** — седан, базавая мадэль сямейства. Выпускаўся з 18 лістапада 2004 года па 1 мая 2011 года (выпуск часова прыпыняўся з сакавіка па верасень 2009 года).
* **ВАЗ-1117 / Lada 1117** — мадыфікацыя ўніверсал. Выпускаўся з 26 снежня 2007 года па 1 сакавіка 2013 года;
* **ВАЗ-1119 / Lada 1119** — мадыфікацыя з кузавам хэтчбэк. Выпускаўся з канца 2006 года па 1 сакавіка 2013 года;
* **Лада Каліна Sport** — спартыўная мадыфікацыя хэтчбека Lada 1119, выпускаецца з сярэдзіны 2008 года.

Выява:Lada Kalina (1118).jpg|ВАЗ-1118
Выява:Lada Kalina Estate - Flickr - SergeyRod.jpg|ВАЗ-1117
Выява:Lada Kalina 1119 01.jpg|ВАЗ-1119
Выява:Lada Kalina sport 1.4 MosIAS 26 08 2008.jpg|Лада Каліна Sport

Выява:Lada Kalina II (VAZ-2192) front.JPG|Lada Kalina 2 (ВАЗ-2192)
Выява:Lada 2194 Kalina II, rear right.jpg|Lada Kalina 2 (ВАЗ-2194)
Выява:Lada Kalina Cross.jpg|Lada Kalina Cross (ВАЗ-21946)

## Тэхнічныя характарыстыкі 
Да 2007 года аўтамабілі прапаноўваўся толькі ў адной камплектацыі — «Норма» з васьміклапанным рухавіком 1,6 л. Пазней шэраг варыянтаў выканання быў пашыраны да трох асноўных: «стандарт», «норма», «люкс». Для кожнай мадэлі сямейства Lada Kalina прадугледжана дзве версіі рухавіка: 16-клапанны аб’ёмам 1,4 літра або 8-клапанны аб’ёмам 1,6 літра.

Для новай Kalina прапанавана тры варыянты рухавікоў:
* 8-клапанны рухавік *11186/21116* з палегчанай ШПГ (1,6 л, 87 к.с.). Рухавік агрэгатаваны з механічнай каробкай перадач з тросавым прывадам.

## Крыніцы 
## Спасылкі 
* Афіцыйны сайт Лада Каліна 
* Афіцыйны сайт ААТ «АВТОВАЗ» 

Kalina
ВАЗ